burgasdotpro/wikipedia huggingface dataset:
Brighton Pier

Brighton Pier alebo Brighton Palace Pier je multifunkčné mólo v Brightone v Anglicku, ktoré sa nachádza v centre mesta oproti ceste Old Steine. Bolo založené v roku 1899 a išlo o tretie mólo, ktoré bolo postavené v Brightone po Royal Suspension Chain Pier a West Pier. Mólo je dlhé cez 500 metrov.
História.
Brighton Palace Pier navrhol a postavil architekt R. St George Moore. Práce boli väčšinou ukončené začiatkom roku 1899 a oficiálne bol otvorený 20. mája toho roku. Po otvorení v roku 1899 sa mólo okamžite stalo jednou z najobľúbenejších pamiatok v Brightone a dodnes sa považuje za jednu z najnavštevovanejších atrakcií mimo Londýna s viac ako 4,5 miliónmi návštevníkov ročne (od roku 2017).
Brightonské mólo bolo tretím mólom v Brightone. Prvé bolo mólo Royal Suspension Chain Pier – postavené v roku 1823, väčšinou sa využívalo pre osobné lode, no malo niekoľko obchodov so suvenírmi a zábavných stánkov. Mólo Royal Suspension Chain Pier bolo zničené počas búrky v roku 1896. West Pier bolo druhé – postavené v roku 1866, zatvorené v roku 1975 a zničené požiarom v roku 2003.
Pôvodne bol navrhnutý tak, aby pripomínal zábavné budovy v Európe. Koncertná sála Brighton Pier bola otvorená v roku 1907. V roku 1911 boli čitárne premenené na divadlo. Divadlo zostalo v prevádzke až do roku 1973, kedy sa počas búrky poškodilo. Divadlo bolo odstránené v roku 1986 a na mieste boli inštalované zábavné atrakcie, ktoré zostali dodnes.
Využitie v kinematografii.
Stavba sa objavila v niekoľkých filmoch, medzi ktoré patria napr.:
Menièrova choroba

Menièrova choroba alebo Menièrov syndróm je ochorenie vnútorného ucha, ktoré sa vyznačuje potenciálne závažnými a invalidizujúcimi epizódami závratov, hučaním v ušiach, stratou sluchu a pocitom plnosti v uchu. Na začiatku je zvyčajne postihnuté len jedno ucho, ale časom sa môže vyskytnúť postihnutie oboch uší. Epizódy zvyčajne trvajú od 20 minút do niekoľkých hodín. Čas medzi jednotlivými epizódami sa líši. Strata sluchu a zvonenie v ušiach sa časom môžu stať stálymi.
Príčina Menièrovej choroby nie je jasná, ale pravdepodobne zahŕňa genetické faktory aj faktory prostredia. Existuje viacero teórií, prečo k nej dochádza, vrátane zúženia ciev, vírusových infekcií a autoimunitných reakcií. Približne 10 % prípadov sa vyskytuje v rodinách. Predpokladá sa, že príznaky vznikajú v dôsledku zvýšeného hromadenia tekutiny v labyrinte vnútorného ucha. Diagnostika sa zakladá na príznakoch a vyšetrení sluchu. Medzi ďalšie stavy, ktoré môžu mať podobné príznaky, patrí vestibulárna migréna a prechodný ischemický záchvat.
Liečba nie je známa. Záchvaty sa často liečia liekmi, ktoré pomáhajú pri nevoľnosti a úzkosti. Opatrenia na prevenciu záchvatov sú celkovo nedostatočne podložené dôkazmi. Možno vyskúšať diétu s nízkym obsahom soli, diuretiká a kortikosteroidy. Fyzikálna terapia môže pomôcť pri rovnováhe a poradenstvo pri úzkosti. Ak iné opatrenia nie sú účinné, možno skúsiť aj injekcie do ucha alebo chirurgický zákrok, ktoré sú však spojené s rizikami. Používanie tympanostomických trubíc (ventilačných trubíc) na zlepšenie závratov a sluchu u ľudí s Menièrovým syndrómom nie je podložené jednoznačnými dôkazmi.
Chorobu identifikoval začiatkom 19. storočia francúzsky lekár Prosper Menière. Postihuje 0,3 až 1,9 z 1 000 ľudí. Zvyčajne sa začína u ľudí vo veku 40 až 60 rokov. Ženy sú postihnuté častejšie ako muži. Po 5 až 15 rokoch trvania príznakov sa epizódy vertiga niekedy zastavia a človeku zostáva strata rovnováhy, slabý sluch v postihnutom uchu a zvonenie alebo iné zvuky v postihnutom uchu alebo ušiach.
Menièrovou chorobou trpel napríklad americký džezový gitarista Les Paul, americký astronaut Alan Shepard, prvý Američan, ktorý letel do vesmíru, česko-slovenský prezident Edvard Beneš, nemecký spisovateľ Erich Maria Remarque a možno aj anglo-írsky satirik Jonathan Swift, anglický prírodovedec Charles Darwin, holandský maliar Vincent van Gogh, americká herečka a modelka Marilyn Monroe alebo rímsky generál a štátnik Gaius Iulius Caesar.
Teleráno

Teleráno je slovenská televízna relácia, ktorú vysiela TV Markíza od septembra 1996. Ide o divácky dlhodobo najsledovanejšiu rannú šou na Slovensku.
Moderovanie striedajú tri moderátorské dvojice Kveta Horváthová s Tomášom Juríčekom, Lucia Hlaváčková s Matúšom Krnčokom a od 18. júna 2024 doplnila zostavu dvojica Simona Ondrušková a Marek Polomský. Tí nahradili najdlhšie vysielajúcu moderátorskú dvojicu rannej šou Lenku Šóošovú a Romana Juraška, po takmer 20 rokoch v Teleráne.
Kauza.
20. januára 2016 počas živého vysielania Telerána šéfkuchár Ľubomír Herko počas rozhovoru s kostýmovou výtvarníčkou na stole upravoval kreditnou kartou biely prášok, pričom vedľa neho mal položenú zrolovanú 500-eurovú bankovku. Podľa oficiálnych vyjadrení sa v kuchyni Telerána nenachádzala omamná látka a šlo o nepodarený vtip. V televízii dostal kuchár takmer na rok stopku. Polícia riešila trestné stíhanie vo veci trestného činu šírenia toxikománie. Do "Telerána" sa vrátil 10. januára 2017. Relácia získala dovtedy nevídanú pozornosť, ako na sociálnych sieťach, tak aj v médiách na Slovensku aj v zahraničí.
Zoznam slovenských článkov/1

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
10.
100 najlepších slovenských albumov
Brdisko

 
Brdisko () je horské sedlo v pohorí Nízke Tatry. Nachádza sa na severozápadnom okraji pohoria, nad osadou Biely Potok, južne od Ružomberka.
Polohopis.
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Nachádza sa v hrebeni, ktorý vedie od Červenej Magury () severným smerom a kopíruje Revúcku dolinu až po južný okraj mesta Ružomberok. Oddeľuje severne situované Borovnisko () a vrch Kutiny () na juhu. Prepája Ludrovskú dolinu na východe a západne situovanú Revúcku dolinu, ktorými voda odteká Ludrovčankou a Revúcou do rieky Váh. Oblasť patrí do ochranného pásma Národného parku Nízke Tatry a sedlom prechádza značený turistický chodník.
Sedlo leží v Žilinskom kraji, v okrese Ružomberok a zasahuje na katastrálne územie mesta Ružomberok a obce Ludrová.
Desiata

Desiata môže byť:
TOPAZ (jadrový reaktor)

TOPAZ je ľahký jadrový reaktor pre dlhodobú prevádzku vo vesmíre. Bol vyvinutý v Sovietskom zväze. Reaktor je chladený tekutým kovom, využíva vysokoteplotný moderátor obsahujúci vodík a vysoko obohatené palivo. Elektrinu vyrába pomocou termoemisného konvertora.
Nomenklatúra.
Z počiatku nebolo v USA jasné, že TOPAZ a trochu podobné reaktory JENISEJ sú odlišné systémy. Keď sa existencia dvoch ruských termoemisných reaktorov stala všeobecne známou, americký personál začal označovať TOPAZ ako TOPAZ-I a JENISEJ ako TOPAZ-II.
TOPAZ-I.
O prvých termoemisných konvertorových reaktoroch diskutovali vedci vo vedeckom Národnom laboratóriu Los Alamos (LASL) už v roku 1957. Po návšteve sovietskych vedcov v LASL v roku 1958, vykonali v roku 1961 testy, pričom vyvinuli jednočlánkový reaktor. Kurčatovov inštitút atómovej energie a Centrálny úrad pre strojárstvo vykonali prácu na vývoji viacčlánkového TOPAZu (tiež známeho ako TOPAZ-I), čo je ruská skratka pre „Termoemisný experiment s konverziou v aktívnej zóne“. Reaktor bol prvýkrát laboratórne testovaný v roku 1971, kedy bola potvrdená jeho existencia.
Prvý TOPAZ pracoval 1300 hodín (~54 dní) a potom bol odstavený na podrobné preskúmanie. S hmotnosťou paliva 12 kg (26 lb), bol schopný dodávať výkon 5 kW po dobu 3 až 5 rokov. Hmotnosť reaktora bola ~ 320 kg (710 lb), čo však predstavuje len 16W/kg.
Obohatenie uránového paliva bolo na 90%.
TOPAZ II.
Topaz II mal výkon 5,5kWe, priemer aktívnej zóny bol 0,260 m a výška bola 0,375m. Náplň tvorilo 27kg UO2 obohateného na 96%. Celková výška reaktora bola 920mm a priemer 408mm, pri celkovej hmotnosti 1061kg. Celková dĺžka systému bola 3,9m a vyžarovací povrch radiačného chladenia 7,2 m2, s tepelným spádom od 843/743 K až po 873/773 K..
Topaz

Topaz môže byť:
Teplice (sedlo)

 
Teplice () je horské sedlo v Nízkych Tatrách. Nachádza sa na severozápadnom okraji pohoria, nad mestskou časťou Biely Potok, južne od Ružomberka.
Polohopis.
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou hrebeňa, ktorý vedie od Červenej Magury () severným smerom na Ostré () a lemuje východný okraj Revúckej doliny. Oddeľuje severne situované Ostré () a vrch Priehyba () na juhu. Prepája zároveň Ludrovskú dolinu na východe a západne situovanú Revúcku dolinu, ktorými voda odteká Ludrovčankou a Revúcou do rieky Váh. Oblasť patrí do ochranného pásma Národného parku Nízke Tatry a v sedle sa križujú značené turistické chodníky.
Sedlo leží v Žilinskom kraji, v okrese Ružomberok a na katastrálnom území mesta Ružomberok.
Colin Brittain

Colin „Doc“ Brittain (* 29. december 1986, Nashville, Tennessee, USA) je americký skladateľ, producent a hudobník pracujúci pre nahrávaciu spoločnosť Warner Chappell Music. Je bubeníkom skupiny Linkin Park od ich opätovného návratu v septembri 2024. Pred nástupom do kapely písal a produkoval pre skupiny Papa Roach, Hands Like Houses, Basement, Dashboard Confessional, 5 Seconds of Summer, Miyavi, Foundry a One Ok Rock.
Kariéra.
Svoju kariéru začal hraním na bicie v skupine Oh No Fiasco. Následne vydali svoje debutové EP "No One's Gotta Know".
V roku 2024 sa pripojil k americkej rockovej skupine Linkin Park ako jej nový bubeník po tom, čo pôvodný bubeník Rob Bourdon odmietol opätovne sa pripojiť k obnovenej skupine s novou speváčkou Emily Armstrong.
Directory of Open Access Journals

Directory of Open Access Journals skr. DOAJ je webová stránka, na ktorej sa nachádza komunitou zostavený zoznam vedeckých časopisov s otvoreným prístupom, ktorý spravuje spoločnosť Infrastructure Services for Open Access (IS4OA). Bola spustená v roku 2003. V súčasnosti indexuje obsah okolo 20 000 vedeckých časopisov s otvoreným prístupom. DOAJ spravuje viac ako sto vybraných dobrovoľníkov z komunity knihovníkov a iných akademických disciplín, ktorí pomáhajú pri spravovaní zoznamov a indexov časopisov s otvoreným prístupom. DOAJ poskytuje svoje služby bezplatne.
Poslaním DOAJ je „"zvyšovať viditeľnosť, dostupnosť, reputáciu, využívanie a vplyv kvalitných, recenzovaných, otvorených vedeckých časopisov na celom svete, bez ohľadu na disciplínu, geografiu alebo jazyk".“
Dejiny.
Open Society Foundations financovala po Budapeštianskej iniciatíve pre otvorený prístup rôzne projekty súvisiace s otvoreným prístupom. Vznik katalógu bol jedným z týchto projektov. Myšlienka DOAJ vznikla na základe diskusií na prvej Nordic Conference on Scholarly Communication v roku 2002. Organizáciou, ktorá zriadila a spravovala DOAJ, sa stala Lundská univerzita, ktorá v tom pokračovala až do januára 2013, keď ju prevzala spoločnosť Infrastructure Services for Open Access (IS4OA).
Spoločnosť Infrastructure Services for Open Access (IS4OA) C.I.C. založili v roku 2012 v Spojenom kráľovstve ako komunitnú záujmovú spoločnosť zástancovia otvoreného prístupu Caroline Sutton a Alma Swan. Spoločnosť okrem prevádzkovania databázy DOAJ do roku 2017 spravovala aj Open Citations Corpus. 
V roku 2015 DOAJ spustil proces opätovného prihlasovania na základe aktualizovaných a rozšírených kritérií. Na konci tohto procesu (december 2017) bolo z databázy vyradených takmer 5 000 časopisov z celkového počtu 11 600 indexovaných v máji 2016. Väčšinou z dôvodu nepodania opätovnej žiadosti.
Od októbra 2022 začala spolupráca DOAJ a OpenAIRE.
Eva Orvošová

Eva Loweová-Orvošová (* 18. január 1971, Liptovský Mikuláš) je bývalá česko-slovenská a slovenská cyklistka. Pretekala v horskej i v cestnej cyklistike a Slovensko reprezentovala na Letných olympijských hrách v roku 1996.
Od roku 1994 študovala v USA, kde aj trénovala. Po olympijských hrách 1996 v Atlante ukončila športovú kariéru. V USA ostala žiť, vydala sa a má 3 synov.
Ján Fedák (jazykovedec)

Ján Fedák (* 17. júl 1902, Ľubotín – † 30. január 1948, Prešov) bol slovenský jazykovedec, pedagóg a člen jazykovedného odboru Matice slovenskej.
Životopis.
Narodil sa v rodine mlynára Štefana Fedáka a jeho manželky Anny rod. Sokoľskej. Stredné školy navštevoval v Sabinove (nižšie gymnázium) a Prešove. Od roku 1921 študoval slovenský, poľský a ruský jazyk na Filozofickej fakulte Karlovej univerzity. Vysokoškolské štúdia ukončil roku 1925. V rokoch 1925 až 1928 pôsobil ako profesor na gymnáziách v Michalovciach a Prešove, následne v rokoch 19281933 v Berehove, 19331938 vo Zvolene, v roku 1938 ako dočasný správca v Zlatých Moravciach, v rokoch 19391945 ako riaditeľ gymnázia v Novom Meste nad Váhom a po roku 1945 na učiteľskej akadémii v Prešove najskôr ako riaditeľ, potom ako profesor.
Popri svojej pedagogickej činnosti sa venoval aj dialektologickému výskumu Šariša, predovšetkým svojho rodiska Ľubotína. Výsledky svojho výskumu uverejňoval hlavne v časopise Slovenská reč a v Sborníku Matice slovenskej. Za svoju činnosť v jazykovede sa roku 1932 stal riadnym členom Jazykovedného odboru Matice slovenskej.
Jaromír Hanzlík

Jaromír Hanzlík (* 16. február 1948, Český Těšín) je český herec.
Biografia.
V rokoch 1966 až 1993 bol členom súboru Vinohradského divadla, kam ho angažoval riaditeľ František Pavlíček rok po svojom nástupe do funkcie spolu s ďalšími mladými hercami. Čoskoro sa stal oporou súboru. Partnerkou v uvádzaných inscenáciách mu v tom čase bola najčastejšie Daniela Kolářová (napr. ako Shakespearova Ofélia).
V roku 1988 získal titul zaslúžilý umelec a v roku 2018 na festivale v Zlíne cenu "Zlatý střevíček za mimořádný přínos kinematografii pro děti a mládež". Po odchode z divadla sa príležitostne venoval vystupovaniu v televízii a vo filme.
Eastbourne Pier

Eastbourne Pier je prímorské rekreačné mólo v Eastbourne na južnom pobreží Anglicka. Mólo je 1000 stôp (300 m) dlhé a 52 stôp (15 m) široké.
História.
Prvé základy o Eastbourne Pier boli začaté na morskom dne 18. apríla 1866. Oficiálne otvorenie sa konalo 13. júna 1870 lordom Edwardom Cavendishom. Eastbourne Pier je dlhé 1000 stôp (303 m) a bolo postavené čisto ako promenáda, so šiestimi malými obchodíkmi pozdĺž svojej dĺžky a párom mýtnych búdok pri vchode. Po značných škodách bol v roku 1877 koniec móla značne prestavaný. Bol vybudovaný klenutý pavilón pre 400 miest, ktorý bol postavený za cenu 250 libier v roku 1888. V rokoch 1899 až 1901 ho nahradilo divadlo s 1000 miestami. V rovnakom čase boli postavené dva salóny uprostred móla.
Počas druhej svetovej vojny bola drevená paluba odstránená a v divadle boli nainštalované guľometné plošiny. V roku 1951, v čase mieru, bola prevádzka opäť funkčná. Divadlo bolo zničené požiarom v januári 1970, na jeho mieste bol postavený nový nočný klub Atlantis s barom. V roku 2003 bola pre verejnosť otvorená Camera Obscura, ktorá sa nachádza v kupole nad nočným klubom „Atlantis“. Obnova tohto viktoriánskeho projektora poskytla Eastbourne Pier jedinečnú atrakciu pre návštevníkov.
Toto pôvabné mólo, ktoré si napriek modernizácii zachovalo veľkú časť svojej podoby, utrpelo vážne škody 30. júla 2014, keď vypukol požiar. Požiar vypukol v kupolovom pavilóne na konci brehu, rýchlo sa prehnal cez štruktúru a poškodil niekoľko kioskov za nimi.
Využitie v kinematografii.
Stavba sa objavila v niekoľkých filmoch, medzi ktoré patria napr.:
Conor Geekie

Conor Geekie (* 5. máj 2004, Strathclair, Manitoba, Kanada) je kanadský hokejista, hráč tímu NHL Tampa Bay Lightning. V roku 2022 bol draftovaný v prvom kole tímom Arizona Coyotes. Jeho bratom je hráč NHL Morgan Geekie.
Hokejová kariéra.
WHL.
V roku 2019 bol draftovaný do juniorskej ligy WHL z druhého miesta tímom Winnipeg Ice. V lige pôsobil do roku 2024 a vypracoval sa na veľmi produktívneho hráča. Dokopy odohral v súťaži 215 zápasov, v ktorých nazbieral 269 bodov za 111 gólov a 158 asistencií. Výborné výkony mu vyniesli nomináciu do All-star tímu ligy. Na drafte 2022 sa dočkal výberu v prvom kole z 11. miesta. Vybral si ho klub Arizona Coyotes (dnes Utah HC).
NHL.
Počas draftu NHL 2024 bol vymenený do tímu Tampa Bay Lightning. Stal sa súčasťou veľkej výmeny, spoločne s Geekiem získala Tampa aj obrancu J. J. Mosera a výbery v druhom a siedmom kole na drafte. Utah HC naopak získal hviezdneho obrancu Michaila Sergačeva.
Geekie sa okamžite po výmene zaradil medzi najväčšie mladé nádeje Lightning a v sezóne 2024/25 by sa mal pripojiť k tímu.
Reprezentácia.
Geekie reprezentoval Kanadu na MS hráčov do 20 rokov v roku 2024. Bol suverénne najtrestanejším hráčom tímu, v piatich zápasoch mu bolo udelených 27 trestných minút. Okrem tvrdosti prispel aj dvoma gólmi a asistenciou, ale Kanada vypadla už vo štvrťfinále.
Osobný život.
Je mladším bratom hokejistu NHL Morgana Geekieho, ktorý v súčasnosti nastupuje za Boston Bruins.
Jama (sedlo)

 
Jama () je horské sedlo v Nízkych Tatrách. Nachádza sa na západnom okraji pohoria, nad osadou Podsuchá, južne od Ružomberka.
Polohopis.
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou hrebeňa, ktorý vedie severným smerom z Červenej Magury () na Ostré (). Oddeľuje severne situovaný masív Brankova () a južne ležiaceho Vyšného Brankova () a prepája západne situovanú Revúcku a východne ležiacu Ludrovskú dolinu. Nimi odteká prebytočná voda, ktorú odvádza potok Ludrovčanka a Revúca do rieky Váh. Oblasť patrí do Národného parku Nízke Tatry a sedlom prechádza značená turistická trasa. Stojí tu Brankovský salaš.
Sedlo leží v Žilinskom kraji, v okrese Ružomberok a na katastrálnom území mesta Ružomberok.
Liam Lawson

Liam Lawson (* 11. február 2002, Hastings, Nový Zéland) je novozélandský automobilový pretekár, ktorý v súčasnosti jazdí za tím Racing Bulls vo Formule 1.
Na Veľkej cene Holandska 2023 debutoval vo Formule 1, keď zastúpil Daniela Ricciarda, ktorý si počas prvého voľného tréningu zlomil ruku. Svoje prvé preteky dokončil na 13. mieste. Pred Ricciardovým uzdravením absolvoval ďalšie štyri preteky a na Veľkej cene Singapuru získal 9. miestom svoje prvé body do svetového šampionátu. Na konci sezóny skončil s 2 bodmi na celkovom 20. mieste.
O rok neskôr, pred Veľkou cenou USA, bolo oznámené, že Lawson nahradí Ricciarda na posledných šiestich pretekoch sezóny 2024, aby zabojoval o pravidelné miesto vo Formule 1 pre rok 2025. Svoje prvé preteky po návrate dokončil na deviatom mieste, pričom kvôli trestu štartoval z 19. miesta na štartovom rošte.
Thalelaios

Thalelaios () môže byť:
Damián

Damián (tiež Damian alebo Damien) je mužské krstné meno gréckeho pôvodu. Pochádza z gréckeho mena "Damianos", ktoré znamená "krotiteľ" či "pokoriteľ". Sviatok oslavuje 27. septembra, spoločne s menom Cyprián.
Najznámejším nositeľom je pravdepodobne svätý Damián, ktorý bol spolu so svojim bratom Kozmom kresťanským mučeníkom popraveným za vlády cisára Diokleciána.
Lady Loves to Dance (He Was a Friend of Mine)

„Lady Loves to Dance (He Was a Friend of Mine)“ alebo „The Lady Loves to Dance“ je demonahrávka írskeho rockového hudobníka a speváka Phila Lynotta a anglického R&amp;B pesničkára Juniora Giscomba z roku 1983. Bola masterovaná v Good Earth Studios londýnskej štvrti Soho a takmer vydaná hudobným vydavateľstvom Phonogram.
V roku 2009 sa nahrávka stala súčasťou neoficiálnej limitovanej CD-R kompilácie Phila Lynotta s názvom "The Final Sessions" od japonského bootleg vydavateľstva Lost and Found.
Aznavour

Aznavour () je francúzsky životopisný film, ktorý mal premiéru v októbri 2024. Film režisérov Mehdi Idir a Grand Corps Malade sa zameriava na biografiu francúzskeho speváka Charlesa Aznavoura. Do hlavnej úlohy bol vybratý Tahar Rahim.
Film zaznamenáva a poskytuje komplexný pohľad na to, ako Aznavour zvládal výzvy spojené so slávou a ako zostal verný svojmu umeniu napriek tlaku priemyslu. Dielo preskúmava aj jeho prínos k francúzskej kultúre, jeho vplyv na globálnu hudobnú scénu a trvalé dedičstvo, ktoré po sebe zanechal ako spevák, skladateľ a herec.
Dej.
Syn utečencov, malý, chudobný, s chrapľavým hlasom, ktorý nemal šancu na úspech v šoubiznise. No vďaka tvrdej práci, vytrvalosti a mimoriadnej vôli sa Charles Aznavour stal pamätníkom piesne a symbolom francúzskej kultúry. S viac ako 180 mil. predanými nahrávkami po celom svete sa stal Aznavour jedinečným a bol inšpiráciou pre celé generácie. Životopisný film zobrazuje najdôležitejšie momenty z života francúzskeho speváka.
Ján Juraj Harruckern

Barón Ján Juraj Harruckern (maď. "György János Harruckern", nem. "Johann Georg Freiherr von Harruckern"; * 25. marec 1664, Schenkenfelden† 28. apríl 1742, Viedeň) bol uhorský statkár rakúskeho pôvodu.
Životopis.
Jeho otec Juraj Harruckern (16321692) bol tkáčsky majster a matka Alžbeta Schlöger. Vzdelanie absolvoval v Steyri a Linzi. Prvýkrát sa v roku 1689 ujal funkcie účtovníka Dvorskej komory v Dolnom Rakúsku. V roku 1695 bol preložený do generálnej vojnovej komisie, kde sa stal potravinovým komisárom armády. V roku 1710 mu uhorský kráľ Károly udelil najskôr titul dvorného komorského radcu, neskôr titul rytiera (1718, Reichsritter) a baróna (1729, barón). Tak tomu bolo aj v prípade rozdeľovania majetku, ktorý sa vracal späť do štátnej pokladnice a stal sa nespravovaným v oblastiach Békešskej župy, Čongrádskej župy a Zarándskej župy. Jeho majetkom sa stal okrem iného aj zámok v Gyule. Od roku 1729 až do svojej smrti (1742) bol županom v Békešskej župe.
S pomocou svojho organizačného talentu a vedomostí z oblasti financií a hospodárskej politiky zakladal nové dediny a oživil priemysel a obchod. Jeho prvou a najdôležitejšou prácou bolo zakladanie osád na územiach oslobodených spod osmanskej nadvlády. Organizoval osídľovanie tohoto územia slovenský poddanými, ako aj osadníkmi z Nemecka. Motiváciu pre nich bolo zrušenie cirkevného desiatku. Správa o jeho humánnom zaobchádzaní sa rýchlo rozšírila, a tak sa osadníci hrnuli na jeho panstvá. Obrábali pôdu, založil vinice a začal s chovom zvierat.
Rodina.
Barón Harruckern bol dvakrát ženatý. Jeho prvou manželkou bola Anna Fellner a druhou manželkou Anna Mária Vorstern. S druhou manželkou mal 5 detí.
Ondrej Áchim

Ondrej Áchim (, * 15. marec 1871, Békešská Čaba, Uhorsko† 15. máj 1911, Békešská Čaba) bol slovenský politik v Békešskej župe.
Životopis.
Ondrej Áchim bol uhorský roľnícky politik. Narodil sa v rodine roľníkov Dolnozemských Slovákov, v Békešskej Čabe. Prezývali ho „Sedliacky kráľ“.
Vo veku 23 rokov sa oženil s Čabiankou Helenou Rajtárovou čím prišiel k značným majetkom vo forme pôdy, na ktorej mohol hospodáriť. Od roku 1903 viedol Ľudový spolok Dolnozemských Slovákov. V rokoch 1905 až 1906 bol poslancom Uhorského snemu za Reorganizovanú sociálnodemokratickú stranu Uhorska. V roku 1906 založil vlastnú Roľnícku stranu prepojenú s týždenníkom Paraszt Újság (Sedliacke noviny) za ktorú pôsobil ako poslanec v rokoch 1910 až 1911. Zastával záujmy slovenských roľníkov v Bekešskej oblasti.
V roku 1908 založil odborovú organizáciu maloroľníkov, poľnohospodárskych robotníkov a nádenníkov. Poukazoval na nemravné postupy veľkostatkárov, čím si narobil nepriateľov. Osudným sa mu stal článok v novinách, kde zverejnil podrobnosti o podvodoch rodiny Zsilinských. Bratia Ondrej a Gábor Zsiliskí vtrhli do jeho domu, kde ho postrelili. Áchim neskôr zraneniam podľahol. Jeho pohreb sa stal demonštráciou obyvateľov Čabianskej oblasti.
MTV 00s

MTV 00s je platený hudobný televízny kanál z portfólia MTV, ktorý vysiela výhradne hudobné klipy z 2000 rokov. Bol spustený 1. augusta 2021 a nahradil stanicu VH1 Europe. Stanica nevysiela reklamu.
Dostupnosť.
Stanica je na Slovensku dostupná na satelite (Skylink, Slovak Telekom, DIGI Slovakia), u káblových operátorov (UPC Broadband Slovakia, v IPTV a vo 4. multiplexe DVB-T v platenej službe Plustelka.
Tomáš Gajlík

Tomáš Galík, známy aj pod pseudonymom Gajlo (* 18. september 1979), je slovenský hudobný dramaturg, džezový klavirista, hudobný skladateľ a hudobný producent. Je uznávaný klavírista na slovenskej, ale aj medzinárodnej džezovej scéne. Okrem džezu je aktívny aj v oblasti pop music, rnb a hip-hopu.
Spolupracoval s mnohými hudobníkmi ako sú Red Holloway, Harry Sokal, John Purcell, Laurie Antonioli, Marek Balata, Matthew Mitchell, Steve Wood, Howard Curtis, Michal Bugala, Miro Suchomel, Dodo Šošoka, Robo Opatovský, Lucia Lužinská, Sima a iní. Produkoval viacerých úspešných počinov speváka Roba Opatovského („Prší“, „Niečo máš“, ...). Je dvorným producentom a manažérom speváčky Simy. 
Tomáš sa po smrti piešťanského džezmena Jozefa „Doda“ Šošoku ujal spolu s Viktorom Nižňanským organizovania Piešťanského džezového festivalu. Bol spoluorganizátorom Festivalu Doda Šošoku v Piešťanoch, kde pôsobil ako hudobný dramaturg. 
Kariéra.
Tomáš Gajlík pochádza z Piešťan z muzikantskej rodiny, kde jeho otec, basgitarista Ján „Cuco“ Gajlík, ho viedol odmalička k hudbe. Nie len džezovej, ale aj ostatným hudobným štýlom, čo sa odrazilo aj neskôr na jeho hre a kompozíciách. Po ukončení základnej umeleckej školy a absolvovaní strednej školy v odbore hotelová akadémia, vyštudoval odbor džezový klavír na prestížnej Universität für Kunst und Musik v Grazi.
Koncom roka 2008 absolvoval turné ako člen živej sprievodnej kapely hip-hopovej formácie Kontrafakt.
V roku 2010, po niekoľkých rokoch príprav a skladania jazzových kompozícií, vydal svoj debutový album s názvom "More Than One Way". Krstnými rodičmi albumu sa stali speváčky Lucia Lužinská a Tina.
Za realizáciu kultúrnych podujatí v oblasti džezovej hudby a šírene dobrého mena mesta Piešťany doma i v zahraničí mu bola udelená Cena primátora mesta Piešťany - Kultúrna osobnosť roka (2011).
Spoločne s bubeníkom Dávidom Hodekom vytvorili hudobnú formáciu H&amp;G Factory (Hodek &amp; Gajlík Factory). V Amerike finalizovali svoj debutový album s názvom "Puttin' Together", ktorý vyšiel na jar 2013. Skladby z neho otestovali v renomovaných hudobných kluboch New Yorku. Prizvali si ako hostí projektu maďarského basgitaristu Tomiho Heiliga a DJa RAHATMAHATIXa. Krstnými rodičmi albumu boli Anita Soul, Michal "Ego" Straka a Igor Kmeťo ml.. Kapela v zložení Dávid Hodek (bicie), Tomáš Gajlík (klavír), Tomi Heilig (basgitara) a DJ Rahatmahatix vyrazili v máji 2013 na koncertné turné v slovenských i českých kluboch.
Osobný život.
Od roku 2014 tvorí pár so speváčkou Simonou Hégerovou, známou pod pseudonymom Sima, ktorej je zároveň dvorným producentom a manažérom.
Stredná odborná škola dopravná

Stredná odborná škola dopravná môže byť:
Koncentračný tábor Nováky

Koncentračný tábor Nováky alebo tábor nútených prác Nováky bol koncentračný a pracovný tábor v Novákoch (časť Laskár). 
Tábor zriadilo slovenské ministerstvo vnútra pod vedením Alexandra Macha. Výstavba začala 2. októbra 1941 na mieste bývalých vojenských skladoch.
Ako pracovný a koncentračný tábor pre židov fungoval od roku 1941 do vyhlásenia SNP v roku 1944. V tomto období slúžil na nútené práce, hlavne šitie uniforiem a iných odevov ale v prevádzke boli aj iné dielne. V tábore bola vlastná poľnohospodárska výroba, nemocnica, jasle a škola. Deportácie Židov začali v marci 1942. Odhadom bolo deportovaných 4 až 5-tisíc osôb.
Kapacita tábora bola 4 000 osôb a počas najvyššej produkcie v lete roku 1944 tu pracovalo asi 1 600 osôb. 
Po druhej svetovej vojne slúžil na nútený pobyt Nemcov, v rokoch 1946 až 1947 asociálov, od roku 1948 až do svojho zániku 1953 politických väzňov komunistického režimu. Bol to najväčší tábor na Slovensku. Dnes je na jeho mieste pamätník a torzo z niekoľkých stĺpov.
Literatúra.
O tábore vyšlo niekoľko literárnych svedectiev:
Sedlo pod Kohútom

 
Sedlo pod Kohútom () je horské sedlo v Nízkych Tatrách. Nachádza sa v západnej časti pohoria, nad obcou Ludrová, juhovýchodne od Ružomberka.
Polohopis.
Leží v severozápadnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou hrebeňa, ktorý vedie severným smerom zo Salatína () cez Bohúňovo () a oddeľuje severne situovaný vrch Kohút () a južne ležiaci Kriváň (). Prepája zároveň západne situovanú Ludrovskú a východne ležiacu Komornickú dolinu. Nimi odteká prebytočná voda do Váhu, kam smeruje potok Ludrovčanka a Komornícky potok. Oblasť je súčasťou ochranného pásma Národného parku Nízke Tatry a sedlom prechádza značená turistická trasa.
Sedlo leží v Žilinskom kraji, v okrese Ružomberok a na katastrálnom území obce Liptovská Štiavnica.
Láska a pomsta

Láska a pomsta ( "Valientes") je argentínska telenovela z produkcie spoločnosti Pol-ka Producciones pre televíziu El Trece v rokoch 2009 – 2010. Hlavné postavy stvárnili herci Luciano Castro a Julieta Díaz.
Vysielanie na Slovensku.
Na Slovensku sa táto telenovela v premiére začala vysielať dňa 16. apríla 2010 na JOJ Plus v slote o 17. hod. Pre nízku sledovanosť bola telenovela po 48 epizódach stiahnutá z vysielania. Zvyšné epizódy sa potom vysielali na JOJ Plus od 6. marca 2012 v slote o 04. hod. Záverečná epizóda bola odvysielaná dňa 20. januára 2013.
Druhýkrát sa táto telenovela vysielala na TV WAU od 3. júna 2013 do 23. septembra 2013 v ranných hodinách.
Marcelo Mazzarello

Marcelo Rodolfo Mazzarello (* 13. február 1965, Buenos Aires, Argentína) je argentínsky televízny, divadelný a filmový herec.
Kariéra.
Od začiatku 90. rokov 20. storočia pôsobí v divadle, za svoj výkon v inscenáciách "El H. de P. del Sombrero" a "Mamá decía" získal v rokoch 2013 a 2016 ocenenie Estrella de Mar.
V televízii sa prvýkrát predstavil v drobnej úlohe v roku 1993, pravidelne tam pôsobí od roku 1997, kedy stvárnil jednu z hlavných úloh v seriálu "Naranja y media", za ktorú získal cenu Martína Fierra. Neskôr hral napr. v seriáloch "Divoký anjel", "Buenos vecinos", "Rany z lásky", "Los Únicos" a "Simona".
Príležitostne sa objavuje aj vo filmoch, napr. v snímkach "La herencia del tío Pepe", "Felicidades", "La fuga" a "La leyenda".
Emmanuelle (film z roku 2024)

Emmanuelle je francúzska erotická dráma, ktorú režírovala francúzska režisérka Audrey Diwan. Film mal oficiálnu premiéru 25. septembra 2024 vo Francúzsku a 20. septembra bol uvedený na 72. ročníku San Sebastián International Film Festival vo Španielsku.
Film vychádza z rovnomenného románu od Emmanuelle Arsan z roku 1959, ktorý ťažil z úspešnej filmovej adaptácie Justa Jaeckina z roku 1974 so Sylviou Kristel v hlavnej úlohe. Ide o ôsmy hraný celovečerný film zo série Emmanuelle.
Sassafras Mountain

Sassafras Mountain () je najvyšší vrch štátu Južná Karolína v Spojených štátoch. v pohorí Blue Ridge Mountains, ktoré je súčasťou Apalačských vrchov. Relatívna výška vrcholu je .
Názov.
Názov vrchu pochádza z rodu stromov v angličtine zvanom "sassafras".
Poloha.
Nachádza sa v okrese Pickens County (Južná Karolína). Vrcholom prechádza hranica medzi Južnou a Severnou Karolínou. Vrch tiež leží v Headwaters State Forest. Na svahoch vrchu pramení South Branch Saluda River, jeden z prítokov Saluda River. Na vrchol vedie F. Van Clayton Memorial Highway s dĺžkou 4,7 míle (7,56 km). Rozhľadňa na vrchole sa nachádza vo výške 11 stôp nad terénom a umožňuje výhľad do Južnej a Severnej Karolíny a Georgie.
Norberto Díaz

Norberto Osvaldo Díaz (* 1. marec 1952, Buenos Aires, Argentína† 18. december 2010, Buenos Aires) bol argentínsky televízny, divadelný a filmový herec.
Životopis.
Do svojich 18 rokov nemal v úmysle stať sa hercom. Pokúšal sa začať študovať psychológiu, keď pôsobil v mládežníckej organizácii Justicialistickej strany Perónistická mládež. Ale po stopách svojej priateľky začal chodiť na divadelné kurzy a objavil v sebe nadanie na herectvo.
V rokoch 1976 až 1980 bol súčasťou repertoárovej skupiny, ktorú režíroval Agustín Alezzo. Tu začal účinkovať vo svojich prvých dielach ako "Sólo 80", "Tiempo de vivir" a "Despertar de primavera". V tom čase sa zúčastňoval na kultúrnom hnutí Teatro Abierto.
Zatiaľ čo jeho práca v divadle pokračovala, zavolali ho aj do televízie. Debutoval v seriáli "Homicidios Division", neskôr si zahral v telenovele "Trampa para un soñador". Taktiež sa objavil aj v emblematických filmoch národnej kinematografie 80. rokov ako "No habrá más penas ni olvido", "Darse cuenta" a "Mirta, de Liniers a Estambul".
Jeho herecké povolanie mu dalo aj rodinu: z deväťročného manželstva s herečkou Alejandrou Abreu sa mu v roku 1986 narodila dcéra Manuela, ktorá sa tiež stala herečkou. V 90. rokoch si prešiel rôznymi pracovnými vzostupmi a pádmi, ale nikdy sa nevzdal a začal častejšie účinkovať v telenovelách. Najmä po významnej úlohe Daría Serventeho v telenovele "Ricos y famosos" opakovane stvárňoval záporné postavy v ďalších seriáloch, napr. "Divoký anjel", "Sladká Lucia", "Yago", "1000 millones" a "Collar de Esmeraldas". Mal veľkú radosť z účinkovania vo filme "El faro", ktorý režíroval jeho priateľ Eduardo Mignogna. Posledné dve diela, v ktorých hral, boli "Las chicas del calendario" a "El diario de Anna Frank".
Bol fanúšikom športového klubu Atlético Huracán.
Úmrtie.
Dňa 18. decembra 2010 bol vo vidieckom dome a trávil víkend so svojou dcérou Manuelou a skupinou priateľov. Po obede sa cítil trochu unavený a rozhodol sa krátko si zdriemnuť. O niekoľko hodín neskôr boli jeho priatelia znepokojení, pretože nevstal. Zomrel v ten istý deň na infarkt myokardu počas spánku, vo veku 58 rokov. Jeho zdravie bolo v posledných rokoch oslabené kvôli žalúdočným problémom. V roku 2008 podstúpil operáciu brušnej prietrže. Jeho telesné pozostatky boli uložené nasledujúci deň na cintoríne v Chacarite v Buenos Aires.
Rádio Blaník

Rádio Blaník je česká celoplošná rozhlasová stanica, vysiela zmes hudby stredného prúdu prevažne českej tvorby, ale aj zahraničnej. Každú hodinu vysiela krátke správy, ktoré sú vysielané ako celoplošne z Pražského štúdia tak aj odpojovane (zo štúdia v Ostrave).
V mnohých krajoch Česka patrí medzi najpočúvanejšie stanice. Nižšia počúvanosť na Morave je spôsobená využitím frekvencií po iných staniciach.
Stanica sa zameriava na cieľovú skupinu vo veku 30+. Využíva slogany: „"Hrajeme hezky česky"“, „"Pohodové české rádio"“ a „"Pohodové rádio pro celou Moravu a Slezsko"“. Každý rok v máji organizuje narodeninový koncert pri zámku na Konopišti a od roku 2022 aj každú jeseň v Ostrave. Každý prvý pondelok v mesiaci stanica hrá iba české a slovenské pesničky.
História.
Vysielanie stanice začalo 5. júna 1999. Pôvodne išlo o lokálne rádio pre stredné Čechy. V éteri nahradila zaniknuté Rádio VOX. Vysielanie Blaníka sa počas krátkej doby začalo tešiť veľkej obľube a preto začalo byť rozširované pokrytie. V júni 2002 skončilo vysielanie Rádia Vranov a jeho frekvencie prevzal Blaník. V piatok 27. decembra 2002 začal Blaník využívať kmitočty Rádia TEP. 20. januára 2008 skončili dve stanice - Rádio Děčín a Eldorádio, 4. februára 2008 skončila ďalšia stanica - Plzenské Rádio Karolína. S Blaníkom vo východných Čechách spolupracovalo Rádio OK, ktoré 1. júna 2010 zaniklo a stalo sa súčasťou Rádia Blaník. 1. decembra 2013 sa Blaník rozšíril na Moravu vďaka frekvenciám po Rádiu Valašsko. V marci 2018 bolo rozhodnuté o zániku západočeského Rádia Egrensis, na ktorého frekvenciách sa ozýva Blaník. 1. mája roku 2020 Blaník prevzal celkom 10 frekvencií po brnenskom Rádiu Petrov. Od 7. novembra 2020 vysiela Blaník na ostravskej frekvencii 93,7 FM Rádia Helax, ktoré je teraz len online premenované na Fajn Helax bez moderovaného obsahu vysielane z Prahy, a na frekvenciách Radia Rubi. Od 6. septembra 2021 do 31. marca 2022 bola z vysielača Ještěd na frekvencii 101,4 FM po Radiu Contact Liberec šírená liberecká mutácia Blaníka, od 1. apríla 2022 je tu vysielaná verzia pre Čechy.
Od jesene roku 2021 pokrýva Rádio Blaník Čechy, Moravu aj Sliezsko a tým sa stalo konkurenčnou celoplošnou stanicou.
Súčasnosť.
Ako jediná celoplošná stanica v Česku vysiela každý deň svoje odpájané vysielanie pre dve oblasti - Čechy a Moravu. Okruh pre Čechy je vysielaný z hlavného štúdia v Prahe, okruh pre Moravu sa vysiela z Ostravy. V týchto hodinách je vysielaný čisto regionálny servis a informácie s regionálnymi moderátormi - na Morave a Sliezsku Honza Foltýn alebo Michal Krusberský. Odpájanie prebieha aj vďaka programu "Písničky na přání", kde si je rádio bližšie svojim poslucháčom. Cez deň vysiela rádio každú hodinu rozdielne informácie o počasí a doprave podľa počúvaného okruhu.
Existuje aj internetová verzia Blaník.cz. Tá hrá iba české a slovenské pesničky.
Beggar’s Song

„Beggar’s Song“ je druhý singel írskej rockovej skupiny Thin Lizzy. Vyšiel 11. januára 1971 ako testovacia jednostranná 7-palcová acetátová platňa vydavateľstva Decca Records. Na svete sa údajne zachovala len jedna kópia tohto singla.
Acetátová platňa

Acetátová platňa (, tiež známa ako "lacquer", "test acetate", "dubplate" alebo "transcription disc") je typ gramofónovej platne všeobecne používaný od 30. do konca 50. rokov 20. storočia. Tieto platne boli vyrábané na testovacie účely, a to kopírovaním z hlavného záznamu (tzv. "master"), najčastejšie z magnetickej pásky. Napriek názvu neobsahujú žiadny acetát, sú vyrábané z hliníka, na ktorom je tenká vrstva nitrocelulózového laku. Vo väčšine prípadov vznikla len jedna acetátová platňa, čo z nich robí veľmi cennú zberateľskú záležitosť. Napríklad pôvodná acetátová platňa albumu "The Velvet Underground &amp; Nico" od skupiny The Velvet Underground, ktorú majiteľ zakúpil na pouličnom trhu za 75 centov, bola predaná za viac ako 25-tisíc dolárov. Nahrávka s coververziou piesne „That’s All Right“ v podaní Elvisa Presleyho bola roku 2013 predaná za 64-tisíc eur.
Eiffel (film z roku 2021)

Eiffel je francúzsko-nemecký film z roku 2021, ktorý režíroval Martin Bourboulon. Je to historicko-romantická dráma inšpirovaná skutočnou udalosťou životopisu architekta a konštruktéra Gustava Eiffela.
Film "Eiffel" mal premiéru 2. marca 2021 na francúzskom filmovom festivale Alliance Française v Austrálii a 13. októbra 2021 ho uviedla spoločnosť Pathé Distribution vo Francúzsku.
Dej.
Gustave Eiffel práve dokončil spoluprácu na Soche slobody a je na vrchole svojej kariéry. Francúzska vláda chcela, aby vytvoril niečo veľkolepé pre veľkolepú výstavu v Paríži v roku 1889, no Eiffel sa spočiatku o projekt nezaujímal. Všetko sa zmenilo, keď opäť stretol svoju detskú lásku. Ich zakázaný vzťah ho inšpiruje k tomu, aby navždy zmenil panorámu Paríža.
Sedlo pod Malým Salatínom

 
Sedlo pod Malým Salatínom () je horské sedlo v Nízkych Tatrách. Nachádza sa v západnej časti pohoria, nad obcou Liptovská Štiavnica, juhovýchodne od Ružomberka.
Polohopis.
Leží v severozápadnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou mohutného hrebeňa, ktorý vedie zo Salatína () severným smerom a jeho masív oddeľuje od severne ležiaceho Malého Salatína (). V oblasti sedla sa hrebeň rozdeľuje, pričom severozápadne vedie vetva na Bohúňovo () a severovýchodne pokračuje druhé rameno cez Malý Salatín na Sliačsku Maguru (). Prepája západne situovanú Ludrovskú a východne ležiacu Ľupčiansku dolinu, ktorými prebytočnú vodu do Váhu odvádza potok Ludrovčanka a Ľupčianka. Oblasť je súčasťou Národného parku Nízke Tatry a národnej prírodnej rezervácie Salatín a v sedle sa križujú značené turistické trasy.
Sedlo leží v Žilinskom kraji, na hranici okresov Ružomberok a Liptovský Mikuláš a zasahuje na katastrálne územie obcí Liptovská Štiavnica a Partizánska Ľupča.
Gustavo Guillén

Gustavo Guillén (vlastným menom "Gustavo Héctor Dasso"; * 30. jún 1962, Buenos Aires, Argentína† 28. máj 2020, La Plata, Argentína) bol argentínsky televízny a divadelný a herec.
Kariéra.
V roku 2007 sa zúčastnil reality šou "Bailando por un sueño".
V roku 2008 debutoval v divadle v hre "Asesíname dulcemente".
Bol bubeníkom rockovej skupiny Fuera de Peligro.
Osobný život.
V roku 2000 sa oženil s argentínskou modelkou Lorenou Bruno, s ktorou účinkoval v telenovele "Amor latino" a s ktorou mal syna Valentina.
Dňa 29. decembra 2013 sa oženil s Lucianou Abelenda, neskôr sa rozišli. Mali spolu syna Pedra.
Úmrtie.
Zomrel dňa 28. mája 2020 vo veku 57 rokov na zlyhanie srdca počas operácie rakoviny prostaty v meste La Plata.
Notre-Dame v plameňoch

Notre-Dame v plameňoch () je francúzsko-talianky film z roku 2022, ktorý režíroval Jean-Jacques Annaud. Ide o drámu podľa skutočnej udalosti požiaru katedrály Notre-Dame v Paríži.
Film produkoval Jérôme Seydoux (Pathé) a Lorenzo Gangarossa. Dráma bola uvedená necelé tri roky po požiari a 191 rokov po vydaní románu "Notre-Dame de Paris" od Victora Huga z 16. marca 1831.
Aaron Arrowsmith

Aaron Arrowsmith (* 14. júl 1750† 28. apríl 1823) bol anglický geograf a kartograf.
Životopis.
Keď mu bolo zhruba dvadsať rokov, presťahoval sa na námestie Soho Square v Londýne, kde bol zamestnaný Johnom Carym a Williamom Fadenom. Najprv pracoval ako zememerač, neskôr sa presadil ako kartograf a vydavateľ máp a atlasov.
K roku 1804 publikoval Arrowsmith celkom 63 máp spoločne s vydavateľom Samuelom Lewisom z Philadelphie. Medzi jeho najslávnejšie diela patrí mapa Severnej Ameriky (1796) a Škótska (1807), ďalej mapa Tichého oceánu (1798) a atlas južnej Indie (1822).
Po jeho smrti pokračovali v práci jeho synovia Aaron a Samuel, ktorí vydali zemepisné príručky a niekoľko atlasov.
Silvia Baylé

Silvia Baylé (* 10. apríl 1949, Buenos Aires, Argentína) je argentínska herečka a filmová režisérka.
Na Slovensku je známa najmä z telenovely "Divoký anjel" ako kuchárka Socorro.
Vláda Petra Fialu

Vláda Petra Fialu je súčasná, v poradí šestnásta vláda Českej republiky. Túto vládu 17. decembra 2021 vymenoval prezident ČR Miloš Zeman na zámku v Lánoch. Jej zostavením bol na základe výsledkov volieb do PČR v roku 2021 poverený líder koalície SPOLU Petr Fiala. Túto vládnu koalíciu vytvorili volebné koalície SPOLU a PIRSTAN, čiže politické strany ODS, KDU-ČSL, TOP 09, Piráti a STAN. 
Vláde bola 13. januára 2022 vyslovená dôvera Poslaneckou snemovňou. Vládnu koalíciu podporilo 106 poslancov zo 193 prítomných. Celkovo vláda disponuje väčšinou 104 poslancov.
Legitimita vlády.
Vláda vo voľbách získala celkom 43,41 % hlasov.
Zloženie.
Členovia vlády a ich funkcie:
Ráztocké sedlo

 
Ráztocké sedlo () je horské sedlo v Nízkych Tatrách. Nachádza sa v západnej časti pohoria, nad obcou Liptovská Lúžna, juhovýchodne od Ružomberka.
Polohopis.
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou mohutného hrebeňa, ktorý vedie z masívu Latiborskej hole () v hlavnom hrebeni severným smerom na Salatín () a Malý Salatín (). Oddeľuje južne situovaný Klin () a severne ležiaci Salatín () a prepája Lúžňanskú dolinu na juhozápade a Ľupčiansku dolinu na východe. Oblasť patrí do povodia Váhu, kde voda z východných častí odteká potokom Malé Železné a Ľupčiankou, západne pod sedlom pramení Ráztočná, ktorou voda tečie do Lúžňanky a Revúcej. Sedlom prechádza hranica Národného parku Nízke Tatry a severozápadná časť patrí do národnej prírodnej rezervácie Salatín a v sedle sa križujú značené turistické trasy.
Sedlo leží v Žilinskom kraji, na hranici okresov Ružomberok a Liptovský Mikuláš a zasahuje na katastrálne územie obcí Liptovská Lúžna a Partizánska Ľupča.
Zoznam futbalových klubov v Anglicku podľa vyhraných trofejí

Tento článok obsahuje zoznam anglických futbalových klubov, zoradených podľa počtu získaných titulov z rôznych súťaží organizovanými anglickou futbalovou asociáciou, FIFA a UEFA. 
Prvá súťaž v Anglicku organizovaná národným orgánom, FA Cup, sa začala v sezóne 1871/72, čím sa stala jednou z najstarších futbalových súťaží na svete. Arsenal drží rekord v počte víťazstiev so 14 titulmi. Ligový futbal sa začal v nasledujúcom desaťročí založením Football League v sezóne 1888/89. Liga sa následne v roku 1892 premenovala na First Division, keď Football League založila Second Division. First Division zostala najvyššou divíziou anglického ligového systému až do roku 1992, kedy bola založená Premier League. Manchester United vyhral celkovo najviac ligových titulov s počtom 20. Anglická obdoba superpohára sa začala v roku 1898 inauguráciou Sheriff of London Charity Shield, kde sa proti sebe postavil najlepší profesionálny a amatérsky tím daného roka. Súťaž sa v roku 1908 premenovala na FA Charity Shield, ktorej názov bol neskôr v roku 2002 znovu premenovaný na FA Community Shield. Rekord drží Manchester United s 21 výhrami. Football League vytvorila v roku 1960 vlastnú vyraďovaciu súťaž, EFL Cup. Jeho aktuálny rekord je desať víťazstiev, ktorý drží Liverpool.
Európsky riadiaci orgán UEFA bol založený v roku 1954 a nasledujúci rok vytvoril svoju prvú a najprestížnejšiu súťaž, Európsky pohár. V roku 1992 bola súťaž rozšírená a premenovaná na Ligu majstrov UEFA. Liverpool drží anglický rekord v počte víťazstiev so šiestimi titulmi. Anglický rekord v počte víťazstiev v Pohári UEFA/Európskej lige sú tri, drží ho taktiež Liverpool. Ďalšou súťažou je Superpohár UEFA, ktorý sa začal v roku 1972, a v ktorom proti sebe hrajú víťazi Ligy majstrov a Európskej ligy. Liverpool drží anglický rekord v počte víťazstiev v Superpohári UEFA s počtom štyroch víťazstiev. V roku 2000 vytvoril medzinárodný riadiaci orgán FIFA Majstrovstvá klubov FIFA. Manchester United United, Liverpool, Chelsea a Manchester City sú jedinými anglickými tímami, ktoré vyhrali Majstrovstvá klubov. 
Tituly.
Čísla zvýraznené tučným písmom predstavujú rekord pre danú kategóriu. 
"Posledná aktualizácia 10. augusta 2024 po víťazstve Manchestru City v FA Community Shield 2024".
Jasenská dolina

Jasenská dolina môže byť:
Robert Doisneau

Robert Doisneau (* 14. apríl 1912, Gentilly, Francúzsko – † 1. apríl 1994, Montrouge) bol francúzsky fotograf ktorý sa preslávil najmä svojim humorným zobrazením pouličného života v Paríži.
Životopis.
Narodil sa v Gentilly.
Po vojne nastúpil roku 1946 do fotografickej agentúry Rapho; v rokoch 1949 až 1952 bol fotografom módneho magazínu Vogue. Počas fotografovania s ním po Paríži často chodil básnik Jacques Prévert. 
Roku 1978 sa konala retrospektívna výstava jeho fotografií v Chalon-sur-Saône, ďalšia bola roku 1992 v Múzeu moderného umenia v Oxforde. Poslednú fotografiu urobil 25. septembra 1993. Zomrel roku 1994 v Montrouge na predmestí Paríža.
Preslávil sa najmä snímkou "Milenci pred radnicou", portrétmi Jacquesa Préverta a Pabla Picassa. Spolu s Henrim Cartier-Bressonom patrí k najznámejším francúzskym fotografom.
20. februára – 30. marca 2008 sa v Stredoeurópskom dome fotografie v Bratislave uskutočnila výstava „Robert Doisneau alebo Obraz určitého Francúzska“.
Corridor 7

Corridor 7 je akčná počítačová hra žánru FPS vyvinutá a vydaná firmou Capstone Software. Hra nebola hráčskou verejnosťou dobre prijatá vzhľadom na zastaranosť použitého herného enginu Wolfenstein 3D, ktorý bol v tej dobe už prekonaný enginom hry Doom. K hre bolo naplánavané vydanie pokračovania s názvom "Corridor 8: Galactic Wars", ale neskôr bolo zrušené.
Zbrane.
Corridor 7 obsahuje celkovo 8 zbraní. Disketová verzia neobsahovala trojicu zbraní: brokovnicu, útočný kanón a dezintegrátor.
West Coast Express

West Coast Express je rýchlodráha s celkovou dĺžkou 68 kilometrov v kanadskej provincii Britská Kolumbia. Od 1. novembra 1995 spája Vancouver s jeho východnými predmestiami Port Moody, Coquitlam, Port Coquitlam, Pitt Meadows, Maple Ridge a Mission.
Na konečnej stanici Waterfront Station v downtowne môžu cestujúci prestúpiť na nadzemné metro SkyTrain, kompu SeaBus, alebo na autobusové spojenia. Rýchlodráhu West Coast Express prevádzkuje TransLink, spoločnosť zaisťujúca verejnú dopravu v regionálnom okrese Metro Vancouver.
Na trase rýchlodráhy je počas pracovných dní v prevádzke desať vlakov denne, pričom ráno od 5.27 do 7.27, vždy po 30 minútach, ide do Vancouveru 5 súprav a podvečer medzi 15.50 a 18.20 sa v časových intervaloch 30 minút zhustí premávka v opačnom smere na Mission. Preprava z Mission do Vancouveru trvá približne 73 minút.
Vlakovú súpravu tvorí 4 až 9 vagónov od firmy Bombardier. Vagóny majú 144 miest na sedenie, s celkovou kapacitou maximálne 390 cestujúcich. West Coast Express má 37 týchto vagónov, ktoré uržuje v prevádzke železničná spoločnosť VIA Rail. Trasa rýchlodráhy patrí Kanadskej pacifickej železnici.
West Coast Express prevádzkuje autobusy pre 47 cestujúcich, nazývané TrainBus, z ktorých dva odchádzajú z Mission ráno po 7.30 a tri od stanice Waterfront Station vo Vancouveri po 19.20, doba jazdy je okolo dvoch hodín. TrainBus zastavuje iba u staníc rýchlodráhy West Coast Express.
Rozširovanie služieb a budúce stanice.
Plány na novú stanicu v North Burnaby boli zrušené.